Didier Cuche

Didier Cuche () er ein sveitsisk tidlegare skirennar frå Le Pâquier i Neuchâtel. Han vart verdsmeister i super-G i 2009, i tillegg har han tre sølvmedaljar frå tre ulike internasjonale meisterskap. Cuche vart nummer to i verdscupen i alpint i 2011, og vann utforcupen av verdscupen fire gongar (2007, -08, -10 og -11), medan han i 2009 vann storslalåmcupen og i 2011 også super-G-cupen.

Aktiv
Cuche slo gjennom i 1998-sesongen, han kom då på åttandeplassen i verdscupen i alpint og vart nummer fire i utforcupen av verdscupen. Kort tid føre vinterolympiaden vann han i Kitzbühel sin fyrste verdscupsiger. Eit høgdepunkt i sesongen fekk også med sølvmedalje i super-G under OL 1998 i Nagano, slått av Hermann Maier og på same tid som Hans Knauß. Dei neste tre sesongane høyrde han med mellom dei beste skialpinistane i verda, men utan å toppe resultatlistene.

I 2002-sesongen vart Cuche nummer tre i verdscupen i alpint, nummer to i super-G-cupen og kom på fjerdeplass i storslalåmcupen. Også 2003-sesongen var ein stor sesong, med tredjeplass i storslalåm- og femte plass i den totale verdscupen.

Cuche var i sine seks siste år som heilt i toppen i verdseliten. I fire sesongar på rad, 2007-10, vart han nummer tre i verdscupen i alpint og i 2011 hadde han berre Ivica Kostelić frå Kroatia føre seg når alle poenga var talde. Utforpokalen i verdscupen fekk han med seg både i 2007, -08, -10 og -11, storslalåmpokalen i 2009, det året han ikkje vann utforpokalen, og super-G-pokalen sikra han seg i 2011.

Cuche tok bronsen i den alpine verdsmeisterskapen i Åre i 2007. To år seinare vann han gull i super-G og sølv i utfor under VM i alpine greiner 2009. I sitt siste verdsmeisterskap, i Garmisch-Partenkirchen i 2011,  fekk han sølv i utfor.

Cuche la opp som aktiv skirennar i 2012.

Medaljar og besteplasseringar i internasjonale meisterskap
1998: Sølvmedalje i super-G og nr 8 i utfor under vinter-OL i Nagano
1999: Nr 8 i super-G under VM i alpint i Vail
2001: Nr 5 i super-G under VM i alpint i St. Anton
2002: Nr 10 i storslalåm under vinter-OL i Salt Lake City
2003: Nr 4 i utfor under alpin-VM i St. Moritz
2006: Nr 12 i super-G under vinter-OL  i Torino
2007: Bronsemedalje i storslalåm, nr 4 i super-G og nr 6 i utfor under alpin-VM i Åre
2009: Gullmedalje i super-G, sølvmedalje i utfor og nr 6 i storslalåm under alpin-VM i Val-d’Isère
2010: Nr 6 i utfor under vinter-OL i Vancouver
2011: Sølvmedalje i utfor og nr 4 i super-G under alpin-VM i Garmisch-Partenkirchen

Verdscupsigrar
 Dato Stad Øving 23. januar 1998   Kitzbühel  Utfor 5. januar 2002    Adelboden  Storslalåm 7. mars 2002   Altenmarkt-Zauchensee  Super-G 8. desember 2002   Beaver Creek  Super-G 30. januar 2004   Garmisch-Partenkirchen  Utfor 10. mars 2007   Kvitfjell  Utfor 14. desember 2007   Gherdëina  Super-G 19. januar 2008   Kitzbühel  Utfor 4. februar 2009   Val-d’Isère  Super-G 21. februar 2009   Sestriere  Storslalåm 28. november 2009  Lake Louise Utfor 22. januar 2010   Kitzbühel  Super-G 23. januar 2010   Kitzbühel  Utfor 6. mars 2010   Kvitfjell  Utfor 22. januar 2011   Kitzbühel  Utfor 29. januar 2011   Chamonix  Utfor 13. mars 2011   Kvitfjell  Super-G 26. november 2011   Lake Louise  Utfor 21. januar 2012   Kitzbühel  Utfor 28. januar 2012   Garmisch-Partenkirchen  Utfor 24. februar 2012   Crans-Montana  Super-G

Kjelder 


Denne artikkelen bygger på «Didier Cuche» frå ,  den 8. februar 2013.  

Kategori:Sveitsiske alpinistar
Kategori:Verdsmeistrar i alpine greiner
Kategori:Olympiske sølvmedaljevinnarar for Sveits
Kategori:Medaljevinnarar under vinter-OL 1998
Kategori:Sveitsiske deltakarar under vinter-OL 1998
Kategori:Alpinistar under vinter-OL 1998
Kategori:Sveitsiske deltakarar under vinter-OL 2002
Kategori:Alpinistar under vinter-OL 2002
Kategori:Sveitsiske deltakarar under vinter-OL 2006
Kategori:Alpinistar under vinter-OL 2006
Kategori:Sveitsiske deltakarar under vinter-OL 2010
Kategori:Alpinistar under vinter-OL 2010